தற்போது 6 இலட்சம் றோஹிங்கியா அகதிகள் வரை வங்கதேசத்தில் அகதிகளாக உள்ளனர். இவர்களை மீளப்பெற மியான்மாருக்கும் வங்கதேசத்துக்கும் இடையே அண்மையில் ஒப்பந்தம் கைச்சாத்தானது. மேலும் அங்கு இடம்பெறும் இனவழிப்புக்கு எதிராக சர்வதேசம், ஐ.நா முதற்கொண்டு அண்மையில் பாப்பரசர் பிரான்சிஸ் வரை மியான்மார் அரசுக்கு அழுத்தம் தெரிவித்திருந்தனர். இந்நிலையில் நேற்று செவ்வாய்க்கிழமை அமெரிக்கப் பாராளுமன்றத்தில் நிறைவேற்றப் பட்ட தீர்மானத்தில் ராக்கைனில் இடம்பெறுவது தீவிரவாத அழிப்பு என மியான்மார் சொல்வதை ஏற்க முடியாது என்றும் றோஹிங்கியா அகதிகளுக்கு சேர வேண்டிய உரிமைகளையும் சட்ட அங்கீகாரத்தையும் உடனே வழங்க மியான்மார் அரச தலைவர் ஆங் சான் சூ க்யி முன்வர வேண்டும் எனவும் தெரிவிக்கப் பட்டுள்ளது.